פירוש נוסף ערך זה עוסק בנבחרת הגברים של פורטוגל בכדורגל. אם התכוונתם לנבחרת הנשים, ראו נבחרת פורטוגל בכדורגל נשים.

שחקני הנבחרת לפני המשחק נגד גרמניה במהלך טורניר יורו 2012
**נבחרת פורטוגל בכדורגל** (בפורטוגזית: **Seleção Portuguesa de Futebol**) היא נבחרת הכדורגל הלאומית של פורטוגל, המייצגת אותה מאז 1921. הישג השיא של הנבחרת הוא זכייתה בטורניר יורו 2016.

הדירוג הנוכחי של נבחרת פורטוגל ברשימת הדירוג של פיפ"א, הוא המקום ה-7 בעולם, נכון ל-15 בפברואר 2024; הניקוד הוא 1,745.06 - ללא שינוי לעומת ניקוד קודם. דירוג השיא 3 נמדד לראשונה באפריל 2010, והדירוג הנמוך ביותר 43 נמדד לראשונה באוגוסט 1998.

היסטוריה
--------

ההופעה הטובה ביותר של פורטוגל בגביע העולם בכדורגל הייתה ב-1966, הראשון שלה, שבו זכתה במקום השלישי והפסידה רק בחצי הגמר 1–2 למארחת אנגליה, שזכתה בגביע. פורטוגל, תחת הנהגתו של אאוזביו, שכבש בטורניר 9 שערים והוכתר כמלך השערים, הדיחה בשלב הראשון את ברזיל, וניצחה ברבע הגמר את צפון קוריאה 5–3, לאחר שחזרה מפיגור 0–3. במשחק על המקום השלישי ניצחה את ברית המועצות 2–1.

פורטוגל העפילה לראשונה בתולדותיה לטורניר גמר אליפות אירופה ביורו 1984. בשלב הבתים היא סיימה בתיקו 0–0 עם מערב גרמניה ובתיקו 1–1 עם ספרד. היא סיימה את משחקיה בשלב הבתים בניצחון 1–0 על רומניה שהעלה אותה לחצי הגמר מהמקום השני בבית. בחצי הגמר הפסידה לצרפת 2–3 אחרי הארכה.

שנתיים לאחר מכן, פורטוגל העפילה למונדיאל 1986 שנערך במקסיקו, אך מרד שהתרחש בנבחרת, עקב תנאים קשים בעיר סלטיז'ו, הוביל לבסוף להרחקתם של מספר שחקני מפתח שהשתתפו במרד ולפגיעה ברמת הנבחרת. למרות זאת, ניצחה פורטוגל את אנגליה הפייבוריטית במשחק הראשון, אך הפסידה בשני המשחקים הבאים למרוקו ולפולין, והודחה בשלב הבתים.

ביורו 1996 סיימה פורטוגל ראשונה בשלב הבתים לאחר תיקו מול דנמרק וניצחונות על טורקיה וקרואטיה, אולם ברבע הגמר הפסידה לצ'כיה והודחה.

ביורו 2000 שובצה פורטוגל בבית קשה, אך הרשימה כאשר ניצחה בכל משחקיה את אנגליה 2–2, רומניה 1–0 וגרמניה 3–0. ברבע הגמר ניצחה פורטוגל את טורקיה 2–0, אך בחצי הגמר הפסידה לצרפת 1–2 אחרי הארכה.

במונדיאל 2002 שהתקיים בקוריאה הדרומית וביפן, הודחה פורטוגל מהטורניר כבר בשלב הבתים, כשבמשחק הראשון הפסידה 2–3 לארצות הברית. במשחק הבא התאוששה הנבחרת כשהביסה את פולין 4–0, אך במשחק המכריע מול קוריאה הדרומית הפסידה פורטוגל 0–1.

ביורו 2004 שנערך בביתה הגיעה פורטוגל לראשונה בתולדותיה לגמר הטורניר שם הפסידה ליוון בתוצאה 0–1. את שלב הבתים פתחה פורטוגל עם הפסד בתוצאה 1–2 ליוון. מאוחר יותר גברה על רוסיה בתוצאה 2–0 ועל ספרד בתוצאה 2–1 והעפילה לשלב רבע הגמר. ברבע הגמר ניצחה פורטוגל את אנגליה 6–5 בפנדלים לאחר 2–2 בתום הארכה, ובחצי הגמר גברה על הולנד בתוצאה 2–1.

במונדיאל 2006 הגיעה פורטוגל בפעם השנייה לחצי הגמר. בשלב הבתים היא ניצחה את אנגולה 1–0, את איראן 2–0 ואת מקסיקו 2–1. בשמינית הגמר ניצחה פורטוגל את הולנד 1–0 וברבע הגמר גברה על אנגליה בדו-קרב פנדלים, לאחר 0–0 בתום הארכה. בחצי הגמר פורטוגל הפסידה 0–1 לצרפת. במשחק על המקום השלישי פורטוגל הפסידה 1–3 לגרמניה המארחת.

ביורו 2008 סיימה פורטוגל במקום הראשון בשלב הבתים בפעם הרביעית ברציפות לאחר שניצחה את טורקיה 2–0 ואת צ'כיה 3–1. במשחקה האחרון בשלב הבתים הפסידה פורטוגל לשווייץ 0–2 במשחק חסר חשיבות מבחינתה. ברבע הגמר הפסידה פורטוגל לגרמניה 2–3.

במונדיאל 2010 רשמה פורטוגל ניצחון בהפרש גדול על נבחרת קוריאה הצפונית, בתוצאה 7–0, אך סיימה את שני משחקיה האחרים בשלב הבתים בתוצאה 0–0, נגד נבחרות חוף השנהב וברזיל. בשמינית הגמר של הטורניר הפסידה פורטוגל לספרד 0–1, ובדיעבד היה משחקה נגד קוריאה הצפונית היחיד שבו הצליחה הנבחרת לכבוש שער.

את יורו 2012 פתחה פורטוגל בהפסד לנבחרת גרמניה, אך בהמשך ניצחה את נבחרות דנמרק והולנד, וסיימה את שלב הבתים במקום השני. ברבע הגמר גברה פורטוגל על נבחרת צ'כיה בתוצאה 1–0 היא נעצרה רק בשלב חצי הגמר של הטורניר, שבו הפסידה לנבחרת ספרד בדו-קרב בעיטות עונשין, לאחר שהמשחק הסתיים בתיקו 0–0. הכובש המצטיין של פורטוגל בטורניר זה היה כריסטיאנו רונאלדו, עם שלושה שערים.

במונדיאל 2014 רשמה פורטוגל טורניר מאכזב, לאחר שהובסה במשחקה הראשון בשלב הבתים 0–4 על ידי נבחרת גרמניה, הפסד השיא של פורטוגל במשחקי גביע העולם. בהמשך סיימה פורטוגל בתיקו 2–2 עם ארצות הברית וניצחה 2–1 את גאנה. תוצאה זו לא הספיקה לפורטוגל על מנת לעלות לשלב שמינית הגמר והיא סיימה במקום השלישי בבית המוקדם עקב הפרש שערים נחות לעומת ארצות הברית שסיימה עם אותו מספר נקודות כמוה.

### יורו 2016

פורטוגל העפילה ליורו 2016 מהמקום הראשון בבית בטורניר המוקדמות לפני אלבניה, דנמרק, סרביה וארמניה. בשלב הבתים בטורניר הגמר, היא לא הרשימה כאשר סיימה את כל משחקיה בתיקו. היא פתחה בתיקו 1–1 עם איסלנד ובהמשך סיימה בתיקו 0–0 עם אוסטריה ובתיקו 3–3 עם הונגריה. פורטוגל העפילה לשמינית הגמר מהמקום השלישי כשמקדימות אותה נבחרות איסלנד והונגריה. בשמינית הגמר גברה פורטוגל על קרואטיה 1–0 אחרי הארכה משער של ריקארדו קווארסמה 3 דקות לסיום ההארכה. ברבע הגמר סיימה פורטוגל בתיקו נוסף, 1–1 עם פולין וניצחה אותה 5–3 בבעיטות הכרעה מ-11 מטרים. בחצי הגמר גברה פורטוגל על ויילס 2–0 במשחק היחיד בטורניר אותו ניצחה פורטוגל בתוך 90 דקות. כריסטיאנו רונאלדו ונאני הבקיעו את השערים לזכות פורטוגל. במשחק הגמר התמודדה פורטוגל נגד צרפת המארחת והמועמדת לזכייה. משחק הגמר נערך ב-10 ביולי בסטאד דה פראנס. כוכב הנבחרת רונאלדו נפגע כבר בתחילת המשחק מתיקול של דימיטרי פאייה ונאלץ לעזוב את המשחק לאחר 25 דקות משחק בלבד. המשחק הסתיים בתיקו 0–0 בתום תשעים הדקות. בדקה ה-109 הבקיע אדר את שער הניצחון של פורטוגל במשחק שהסתיים בניצחון 1–0. רונאלדו כקפטן הניף את הגביע. זו הייתה זכייתה הראשונה של פורטוגל בטורניר בין-לאומי והישג השיא של הנבחרת. זאת אף על פי שנבחרת זו שיחקה כדורגל פחות אטרקטיבי ונחשבה לפחות מוכשרת ונוצצת מנבחרות קודמות של פורטוגל.
רונאלדו ונאני סיימו כמבקיעים הבולטים של הנבחרת עם 3 שערים כל אחד. רונאלדו, רוי פטריסיו, רפאל גריירו, ופפה נבחרו לנבחרת הטורניר על ידי אופ"א.

### גביע הקונפדרציות 2017

נבחרת פורטוגל עלתה למשחקי גביע הקונפדרציות 2017 עקב זכייתה ביורו 2016. הטורניר החל ב-17 ביוני 2017, והיווה את מהדורתו העשירית של גביע הקונפדרציות. את משחקה הראשון בשלב הבתים סיימה פורטוגל בשוויון 2–2 מול נבחרת מקסיקו. את שני משחקיה הבאים מול נבחרות רוסיה וניו זילנד ניצחה בתוצאות 1–0 ו-4–0 בהתאמה ועלתה לשלב חצי הגמר מהמקום הראשון בבית. בחצי הגמר הפסידה פורטוגל לנבחרת צ'ילה בתוצאה 0–3 בבעיטות הכרעה, כששוערה של צ'ילה, קלאודיו בראבו הודף שלושה פנדלים בזה אחר זה, לאחר שהתוצאה בתום 120 דקות הייתה 0–0. במשחק על המקום השלישי ניצחה פורטוגל את מקסיקו 2–1 אחרי הארכה.

### מונדיאל 2018

שחקני נבחרת פורטוגל במהלך מונדיאל 2018
פורטוגל העפילה למונדיאל 2018. בשלב הבתים סיימה פורטוגל בתיקו 3–3 עם ספרד, כאשר רונאלדו מבקיע את שלושת השערים לפורטוגל. בהמשך ניצחה פורטוגל את מרוקו 1–0 וסיימה בתיקו 1–1 מאכזב עם איראן, בעקבותיו סיימה במקום השני בבית אחרי ספרד, מפני שכבשה שער זכות אחד פחות ממנה. בשלב שמינית הגמר הפסידה פורטוגל לאורוגוואי 1–2 והודחה מהטורניר.

### ליגת האומות 2018/2019

פורטוגל הוגרלה בדרג א' של ליגת באומות בבית ג' שם התמודדה מול נבחרת איטליה ונבחרת פולין, את שלב הבתים סיימה פורטוגל במקום הראשון עם שמונה נקודות לאחר שניצחה פעמיים וסיימה בתיקו פעמיים. סיומה במקום הראשון הוביל את נבחרת פורטוגל לגמר ליגת האומות. בחצי גמר ליגת האומות התמודדה נבחרת פורטוגל נגד נבחת שווייץ אותה ניצחה 3–1 כשכריסטיאנו רונאלדו כבש שלושער אשר העלה את פורטוגל לגמר שם התמודדה נגד נבחרת הולנד. בגמר נבחרת פורטוגל ניצחה את הולנד 1–0 עם שערו של גונסלו גדש, ובכך זכתה לראשונה בהיסטוריה בטורניר ליגת האומות, שהוא לעצמו הראשון שאי פעם נערך. עם זכייה זאת פורטוגל זכתה בתואר השני בתולדותיה, כשברנרדו סילבה הוכתר לשחקן הטורניר וכריסטיאנו רונאלדו למלך שערי הגמר.

### יורו 2020

פורטוגל העפילה ליורו 2020 בפעם השביעית ברציפות ושובצה לבית קשה עם אלופת העולם צרפת, גרמניה והונגריה. במשחקה הראשון הביסה פורטוגל את הונגריה 0-3 ובמשחקה השני הפסידה פורטוגל לגרמניה 4-2. במשחקה האחרון בשלב הבתים סיימה פורטוגל בתיקו 2-2 עם צרפת ועלתה לשמינית הגמר מהמקום השלישי בבית. בשמינית הגמר הפסידה פורטוגל 1-0 לבלגיה והודחה.

### מונדיאל 2022

פורטוגל העפילה למונדיאל 2022. בשלב הבתים היא גברה 2-3 על גאנה, ניצחה 0-2 את אורוגוואי והפסידה 2-1 לקוריאה הדרומית. היא העפילה לשמינית הגמר מהמקום הראשון בבית. בשמינית הגמר הביסה פורטוגל את שווייץ 1-6, אך ברבע הגמר הופתעה על ידי מרוקו 1-0 והודחה.

סטטיסטיקה
---------

### כל גביעי העולם

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | לא השתתפה |
| הממלכה האיטלקיתהממלכה האיטלקית 1934 | לא העפילה |
| צרפתצרפת 1938 |
| ברזילברזיל 1950 |
| שווייץשווייץ 1954 |
| שוודיהשוודיה 1958 |
| צ'ילהצ'ילה 1962 |
| אנגליהאנגליה 1966 | מקום ראשון | 6 | 5 | 0 | 1 | 17 | 8 |
| מקסיקומקסיקו 1970 | לא העפילה |
| גרמניהגרמניה 1974 |
| ארגנטינהארגנטינה 1978 |
| ספרדספרד 1982 |
| מקסיקומקסיקו 1986 | מקום ראשון | 3 | 1 | 0 | 2 | 2 | 4 |
| איטליהאיטליה 1990 | לא העפילה |
| ארצות הבריתארצות הברית 1994 |
| צרפתצרפת 1998 |
| קוריאה הדרומיתקוריאה הדרומית יפןיפן 2002 | מקום ראשון | 7 | 1 | 0 | 2 | 6 | 4 |
| גרמניהגרמניה 2006 | מקום רביעי | 7 | 4 | 1 | 2 | 7 | 5 |
| דרום אפריקהדרום אפריקה 2010 | שמינית גמר | 4 | 1 | 2 | 1 | 7 | 1 |
| ברזילברזיל 2014 | סיבוב ראשון | 3 | 1 | 1 | 1 | 4 | 7 |
| רוסיהרוסיה 2018 | שמינית גמר | 4 | 1 | 2 | 1 | 6 | 6 |
| קטר (מדינה)קטר (מדינה) 2022 | רבע גמר | 5 | 3 | 0 | 2 | 12 | 6 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 8/22 | 35 | 17 | 6 | 12 | 61 | 41 |

* משחקי תיקו כוללים גם משחקים שהוכרעו בבעיטות הכרעה

### כל גביעי אירופה

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| צרפתצרפת 1960 | לא העפילה |
| ספרדספרד 1964 |
| איטליהאיטליה 1968 |
| בלגיהבלגיה 1972 |
| יוגוסלביהיוגוסלביה 1976 |
| איטליהאיטליה 1980 |
| צרפתצרפת 1984 | חצי גמר | 4 | 1 | 2 | 1 | 4 | 4 |
| גרמניהגרמניה 1988 | לא העפילה |
| שוודיהשוודיה 1992 |
| אנגליהאנגליה 1996 | רבע גמר | 4 | 2 | 1 | 1 | 5 | 2 |
| בלגיהבלגיה הולנדהולנד 2000 | חצי גמר | 5 | 4 | 0 | 1 | 10 | 4 |
| פורטוגלפורטוגל 2004 | מקום שני | 6 | 3 | 1 | 2 | 8 | 6 |
| אוסטריהאוסטריה שווייץשווייץ 2008 | רבע גמר | 4 | 2 | 0 | 2 | 7 | 6 |
| פוליןפולין אוקראינהאוקראינה 2012 | חצי גמר | 5 | 3 | 1 | 1 | 6 | 4 |
| צרפתצרפת 2016 | **מקום ראשון** | 7 | 3 | 4 | 0 | 9 | 5 |
| האיחוד האירופיהאיחוד האירופי 2020 | שמינית גמר | 4 | 1 | 1 | 2 | 7 | 7 |
| גרמניהגרמניה 2024 | העפילה |  |  |  |  |  |  |
| **סה"כ** | 8/16 | 39 | 19 | 10 | 10 | 56 | 38 |

* משחקי תיקו כוללים גם משחקים שהוכרעו בבעיטות הכרעה

### גביע הקונפדרציות

| שנה | השתתפה בתור | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ערב הסעודיתערב הסעודית 1992 | לא העפילה |
| ערב הסעודיתערב הסעודית 1995 |
| ערב הסעודיתערב הסעודית 1997 |
| מקסיקומקסיקו 1999 |
| קוריאה הדרומיתקוריאה הדרומית יפןיפן 2001 |
| צרפתצרפת 2003 |
| גרמניהגרמניה 2005 |
| דרום אפריקהדרום אפריקה 2009 |
| ברזילברזיל 2013 |
| רוסיהרוסיה 2017 | זוכת יורו 2016 | מקום שלישי | 5 | 3 | 2 | 0 | 9 | 3 |
| **סה"כ** |  | 1/10 | 5 | 3 | 2 | 0 | 9 | 3 |

* משחקי תיקו כוללים גם משחקים שהוכרעו בבעיטות הכרעה

### ליגת האומות של אופ"א

| שנה | דרג | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגלפורטוגל 2018-2019 | א | **מקום ראשון** | 6 | 4 | 2 | 0 | 9 | 4 |
| איטליהאיטליה 2020-2021 | א | שלב הבתים | 6 | 4 | 1 | 1 | 12 | 4 |
| הולנדהולנד 2022-2023 | א | שלב הבתים | 6 | 3 | 1 | 2 | 11 | 3 |
| 2024-2025 | א |  |  |  |  |  |  |  |
| **סה"כ** | 18 | 11 | 4 | 3 | 32 | 11 |

* משחקי תיקו כוללים גם משחקים שהוכרעו בבעיטות הכרעה

סגל הנבחרת
----------

סגל נבחרת פורטוגל לקראת צמד משחקי הידידות נגד שוודיה וסלובניה במרץ 2024..

הנתונים נכונים לתאריך 22 במרץ 2024 לאחר המשחק נגד נבחרת שוודיה. 

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | רוי פטריסיו | 15 בפברואר 1988 | 105 | 0 | איטליהאיטליה רומא |
| 12 | שוער | ז'וזה סה | 17 בינואר 1993 | 0 | 0 | אנגליהאנגליה וולבס |
| 22 | שוער | דיוגו קושטה | 19 בספטמבר 1999 | 12 | 0 | פורטוגלפורטוגל פורטו |
|  |
| 2 | מגן | דיוגו דאלו | 18 במרץ 1999 | 10 | 2 | אנגליהאנגליה מנצ'סטר יונייטד |
| 3 | בלם | פפה | 26 בפברואר 1983 | 133 | 8 | פורטוגלפורטוגל פורטו |
| 4 | בלם | רובן דיאש | 14 במאי 1997 | 44 | 2 | אנגליהאנגליה מנצ'סטר סיטי |
| 5 | מגן | רפאל גריירו | 22 בדצמבר 1993 | 61 | 4 | גרמניהגרמניה באיירן מינכן |
| 13 | בלם | דנילו פריירה | 9 בספטמבר 1991 | 64 | 2 | צרפתצרפת פריז סן-ז'רמן |
| 19 | מגן | נונו מנדש | 19 ביוני 2002 | 18 | 0 | צרפתצרפת פריז סן-ז'רמן |
| 20 | מגן | ז'ואאו קנסלו | 27 במאי 1994 | 41 | 7 | ספרדספרד ברצלונה |
| 24 | מגן | אנטוניו סילבה | 30 באוקטובר 2003 | 2 | 0 | פורטוגלפורטוגל בנפיקה ליסבון |
|  |
| 6 | קשר | ז'ואאו פלהיניה | 9 ביולי 1995 | 18 | 2 | אנגליהאנגליה פולהאם |
| 8 | קשר | ברונו פרננדש | 8 בספטמבר 1994 | 53 | 13 | אנגליהאנגליה מנצ'סטר יונייטד |
| 10 | קשר | ברנרדו סילבה | 10 באוגוסט 1994 | 78 | 8 | אנגליהאנגליה מנצ'סטר סיטי |
| 14 | קשר | ויליאם קרבאליו | 7 באפריל 1992 | 80 | 5 | ספרדספרד ריאל בטיס |
| 16 | קשר | ויטיניה | 13 בפברואר 2000 | 8 | 0 | צרפתצרפת פריז סן-ז'רמן |
| 17 | קשר | ז'ואאו מריו | 19 בינואר 1993 | 55 | 3 | פורטוגלפורטוגל בנפיקה ליסבון |
| 18 | קשר | רובן נבש | 13 במרץ 1997 | 37 | 0 | ערב הסעודיתערב הסעודית אל הילאל |
| 23 | קשר | מתאוס נונס | 27 באוגוסט 1998 | 11 | 1 | אנגליהאנגליה מנצ'סטר סיטי |
| 25 | קשר | אוטביו | 9 בפברואר 1995 | 11 | 2 | ערב הסעודיתערב הסעודית א-נסר |
|  |
| 7 | קיצוני | כריסטיאנו רונאלדו (קפטן) | 5 בפברואר 1985 | 196 | 118 | ערב הסעודיתערב הסעודית א-נסר |
| 9 | חלוץ | אנדרה סילבה | 6 בנובמבר 1995 | 53 | 19 | ספרדספרד ריאל סוסיאדד |
| 11 | חלוץ | ז'ואאו פליקס | 10 בנובמבר 1999 | 28 | 4 | ספרדספרד ברצלונה |
| 15 | קיצוני | רפאל ליאו | 10 בנובמבר 1999 | 16 | 2 | איטליהאיטליה מילאן |
| 21 | קיצוני | ריקרדו הורטה | 15 בספטמבר 1994 | 9 | 2 | פורטוגלפורטוגל ספורטינג בראגה |
| 26 | חלוץ | גונסאלו ראמוס | 20 ביוני 2001 | 5 | 4 | צרפתצרפת פריז סן ז'רמן |

שחקנים בולטים
-------------

* כריסטיאנו רונאלדו
* אאוזביו
* אנטוניו אליביירה
* דקו
* ז'ואאו ויירה פינטו
* לואיש פיגו
* מאניש
* פאולטה
* נונו גומש
* פרננדו גומש
* רוי קושטה
* ויטור באיה
* נאני
* מיגל מונטיירו
* פפה
* פאביו קונטראו
* פאולו סוזה
* ריקארדו קווארסמה

תארים
-----

* **אליפות אירופה בכדורגל**: 2016
* **ליגת האומות**: 2018/2019

שיאי שחקנים
-----------

נכון ל-16 בנובמבר 2023.

שחקנים **מודגשים** הם שחקנים שעדיין פעילים בנבחרת.
### שיאני ההופעות

**כריסטיאנו רונאלדו** מלך השערים (128) ושיאן ההופעות (205) בנבחרת פורטוגל בכל הזמנים

| דירוג | שחקן | שנות פעילות | הופעת בכורה | הופעה אחרונה | הופעות | שערים |
| --- | --- | --- | --- | --- | --- | --- |
| 1 | **כריסטיאנו רונאלדו** | **2003-הווה** | 20 באוגוסט 2003 | **19 בנובמבר 2023** | **205** | 128 |
| 2 | ז'ואאו מאוטיניו | 2005-הווה | 17 באוגוסט 2005 | 9 ביוני 2022 | **146** | 7 |
| 3 | **פפה** | **2007-הווה** | 21 בנובמבר 2007 | **20 ביוני 2023** | **134** | 8 |
| 4 | לואיש פיגו | 2006-1991 | 12 באוקטובר 1991 | 8 ביולי 2006 | **127** | 32 |
| 5 | נאני | 2017-2006 | 1 בספטמבר 2006 | 2 ביולי 2017 | **112** | 24 |
| 6 | פרננדו קאוטו | 1990 - 2004 | 19 בדצמבר 1990 | 30 ביוני 2004 | **110** | 8 |
| 7 | **רוי פטריסיו** | **2010 - הווה** | 17 בנובמבר 2010 | **26 במרץ 2023** | **107** | 0 |
| 8 | ברונו אלווש | 2007 - 2018 | 5 ביוני 2007 | 7 ביוני 2018 | **96** | 11 |
| 9 | רוי קושטה | 1993 - 2004 | 31 במרץ 1993 | 4 ביולי 2004 | **94** | 26 |
| 10 | ריקארדו קרבאליו | 2003 - 2016 | 11 באוקטובר 2003 | 22 ביוני 2016 | **89** | 5 |

### מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | **כריסטיאנו רונאלדו** | **2003—הווה** | **128** | 205 | 0.63 |
| 2 | פאולטה | 1997 - 2006 | **47** | 88 | 0.53 |
| 3 | אאוזביו | 1961 - 1973 | **41** | 64 | 0.64 |
| 4 | לואיש פיגו | 1991 - 2006 | **32** | 127 | 0.25 |
| 5 | נונו גומש | 1996 - 2011 | **29** | 79 | 0.37 |
| 6 | הלדר פושטיגה | 2003 - 2016 | **27** | 71 | 0.38 |
| 7 | רוי קושטה | 1993 - 2004 | **26** | 94 | 0.28 |
| 8 | נאני | 2006 - 2017 | **24** | 112 | 0.21 |
| 9 | ז'ואאו ויירה פינטו | 1991 - 2002 | **23** | 81 | 0.28 |
| 10 | ננה | 1971 - 1984 | **22** | 66 | 0.33 |
| סימאו סברוסה | 1998 - 2010 | 85 | 0.26 |

נבחרת צעירה
-----------

פורטוגל נחשבת לנבחרת טובה בגילאי הנוער והנערים. הנבחרת עד גיל 20 זכתה באליפות העולם לנוער ב-1989 וב-1991, כשבסגל הנבחרת שיחקו לואיש פיגו, רוי קוסטה ופאולטה.

הנבחרת הצעירה של תחילת שנות ה-90 הובילה את הפורטוגזים עד לגמר יורו 2004, שנערך בפורטוגל, כשאת הנבחרת הוביל השחקן הצעיר כריסטיאנו רונאלדו. פורטוגל הפסידה במשחק הגמר בתוצאה 1:0 לנבחרת יוון.

קישורים חיצוניים
----------------

ויקישיתוף מדיה וקבצים בנושא **נבחרת פורטוגל בכדורגל** בוויקישיתוף
* אתר האינטרנט הרשמי של נבחרת פורטוגל בכדורגל
* נבחרת פורטוגל בכדורגל, ברשת החברתית פייסבוק

* נבחרת פורטוגל בכדורגל, ברשת החברתית אקס (טוויטר)

* נבחרת פורטוגל בכדורגל, ברשת החברתית אינסטגרם

* נבחרת פורטוגל בכדורגל, סרטונים בערוץ היוטיוב
* ירון לופו, פנאניקה: פורטוגל לא מוכנה למונדיאל, באתר nrg‏, 8 ביוני 2010

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל
3. ↑  מערכת וואלה! ספורט‏, פורטוגל זכתה ביורו 2016, באתר וואלה!‏, 11 ביולי 2016

| נבחרות הכדורגל של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1226631894
* LCCN: no2021021349
* VIAF: 26161451342264100876
* WorldCat (עם VIAF): 26161451342264100876

 |